KOMISJONI RAKENDUSMÄÄRUS (EL) 2016/1823,

10. oktoober 2016,

millega kehtestatakse Euroopa Parlamendi ja nõukogu määruses (EL) nr 655/2014 (millega luuakse pangakontode Euroopa arestimismääruse menetlus, et hõlbustada võlgade piiriülest sissenõudmist tsiviil- ja kaubandusasjades) nimetatud vormid

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu 15. mai 2014. aasta määrust (EL) nr 655/2014, millega luuakse pangakontode Euroopa arestimismääruse menetlus, et hõlbustada võlgade piiriülest sissenõudmist tsiviil- ja kaubandusasjades, (1) eriti selle artiklit 51,

ning arvestades järgmist:

Euroopa Liidu lepingule ja Euroopa Liidu toimimise lepingule lisatud protokolli nr 21 (Ühendkuningriigi ja Iirimaa seisukoha kohta vabadusel, turvalisusel ja õigusel rajaneva ala suhtes) artiklite 1 ja 2 kohaselt ja ilma et see piiraks nimetatud protokolli artikli 4 kohaldamist, ei osalenud Ühendkuningriik määruse (EL) nr 655/2014 vastuvõtmisel. Seetõttu ei osale Ühendkuningriik käesoleva määruse vastuvõtmisel.

ON VASTU VÕTNUD KÄESOLEVA MÄÄRUSE:

Artikkel 1

1. Määruse (EL) nr 655/2014 artikli 8 lõikes 1 osutatud pangakontode Euroopa arestimismääruse taotluse vorm on esitatud käesoleva määruse I lisas.

2. Määruse (EL) nr 655/2014 artikli 19 lõikes 1 osutatud pangakontode Euroopa arestimismääruse tegemise vorm on esitatud käesoleva määruse II lisas.

3. Määruse (EL) nr 655/2014 artikli 10 lõikes 2 osutatud pangakontode Euroopa arestimismääruse tühistamise vorm on esitatud käesoleva määruse III lisas.

4. Määruse (EL) nr 655/2014 artikli 25 lõikes 1 osutatud raha arestimise kinnituse vorm on esitatud käesoleva määruse IV lisas.

5. Määruse (EL) nr 655/2014 artikli 27 lõikes 2 osutatud nõuet ületava arestitud raha vabastamise taotluse vorm on esitatud käesoleva määruse V lisas.

6. Määruse (EL) nr 655/2014 artikli 29 lõikes 2 osutatud väljastusteate vorm on esitatud käesoleva määruse VI lisas.

7. Määruse (EL) nr 655/2014 artikli 36 lõikes 1 osutatud õiguskaitsevahendi taotluse vorm on esitatud käesoleva määruse VII lisas.

8. Määruse (EL) nr 655/2014 artikli 36 lõikes 5 osutatud õiguskaitsevahendit käsitleva otsuse edastamise vorm on esitatud käesoleva määruse VIII lisas.

9. Määruse (EL) nr 655/2014 artiklis 37 osutatud õiguskaitsevahendit käsitleva otsuse kohta kaebuse esitamise vorm on esitatud käesoleva määruse IX lisas.

Artikkel 2

Käesolev määrus jõustub 18. jaanuaril 2017.

Käesolev määrus on tervikuna siduv ja aluslepingute kohaselt liikmesriikides vahetult kohaldatav.

(1) ELT L 189, 27.6.2014, lk 59.

I LISA

Pangakontode Euroopa arestimismääruse taotlus (Euroopa Parlamendi ja nõukogu 15. mai 2014. aasta määruse (EL) nr 655/2014, millega luuakse pangakontode Euroopa arestimismääruse menetlus, et hõlbustada võlgade piiriülest sissenõudmist tsiviil- ja kaubandusasjades, artikli 8 lõige 1)

Täidab kohus Kohtuasja number: Kohtusse saabunud: (pp/kk/aaaa)

OLULINE TEAVE

PALUN LUGEGE IGA JAOTISE ALGUSES ESITATUD JUHISEID – NEED ON TEILE ABIKS VORMI TÄITMISEL

Keel

Käesolev vorm tuleb täita selle liikmesriigi kohtu keeles, kuhu taotlus saadetakse. Vorm on kättesaadav Euroopa Liidu 23 ametlikus keeles Euroopa e-õiguskeskkonna portaalis aadressil https://e-justice.europa.eu/content_european_account_preservation_order-378-et.do ja seda saab täita ka elektrooniliselt. Saate kasutada tuttavas keeles versiooni abivahendina, et täita vorm asjaomase liikmesriigi kohtu nõutud keeles. Euroopa e-õiguskeskkonna portaali veebisaidilt leiate samuti teavet selle kohta, kas liikmesriik on teatanud, et aktsepteerib määruse (EL) nr 655/2014 artikli 50 lõike 1 punkti o kohaselt nimetatud määruse alusel esitatavate dokumentide esitamist kohtule mõnes muus Euroopa Liidu ametlikus keeles.

Tõendavad dokumendid

Taotluse vormile tuleb lisada kõik vajalikud tõendavad dokumendid. Kui olete juba kätte saanud kohtuotsuse, kohtuliku kokkuleppe või ametliku dokumendi, lisage selle kohtuotsuse, kokkuleppe või ametliku dokumendi koopia, mis vastab selle autentsuse tuvastamiseks vajalikele tingimustele.

Riigikoodid

Kui osutate vormi täitmisel mõnele liikmesriigile, kasutage järgmisi riigikoode:

AT Austria EL Kreeka IT Itaalia PT Portugal BE Belgia ES Hispaania LT Leedu RO Rumeenia BG Bulgaaria FI Soome LU Luksemburg SE Rootsi CY Küpros FR Prantsusmaa LV Läti SI Sloveenia CZ Tšehhi Vabariik HR Horvaatia MT Malta SK Slovakkia DE Saksamaa HU Ungari NL Madalmaad EE Eesti IE Iirimaa PL Poola

Kui paberil olevale vormile vaba teksti sisestades ei piisa olemasolevast ruumist, kasutage nummerdatud lisalehti.

1. Kohus

Pangakontode Euroopa arestimismäärust („arestimismäärus“) on võimalik taotleda üksnes juhul, kui kohus asub liikmesriigis, kelle suhtes kohaldatakse määrust (EL) nr 655/2014. Praegu ei kohaldata seda Taani ja Ühendkuningriigi suhtes.

Märkige siia lahtrisse kohus, kellele soovite arestimismääruse taotluse esitada. Kohut valides tuleb kaaluda kohtu pädevuse aluseid.

Kui te ei ole veel saanud kohtuotsust, kohtulikku kokkulepet või ametlikku dokumenti, millega kohustatakse võlgnikku teie nõuet tasuma, kuulub arestimismääruse tegemise pädevus liikmesriigi nendele kohtutele, kes on vastavalt kohaldatavatele õigusaktidele pädevad asja sisuliselt menetlema. Nimetatud õigusaktide hulka kuuluvad eelkõige Euroopa Parlamendi ja nõukogu 12. detsembri 2012. aasta määrus (EL) nr 1215/2012 kohtualluvuse ning kohtuotsuste tunnustamise ja täitmise kohta tsiviil- ja kaubandusasjades ning nõukogu18. detsembri 2008. aasta määrus (EÜ) nr 4/2009 kohtualluvuse, kohaldatava õiguse, kohtuotsuste tunnustamise ja täitmise ning koostöö kohta ülalpidamiskohustuste küsimustes. Lisateavet kohtu pädevust käsitlevate õigusnormide kohta võib leida Euroopa e-õiguskeskkonna portaali veebisaidilt aadressil https://e-justice.europa.eu. Kohtu pädevuse võimalike aluste loetelu on esitatud käesoleva vormi jaotises 5.

Määruse (EL) nr 655/2014 kohaldamisel tähendab asja sisuline menetlemine mis tahes menetlust, mille eesmärk on hankida asjaomase nõudega seoses täidetav täitedokument, näiteks maksmismäärusega seotud lihtmenetlus ja prantsuse menetlus „procédure de référé“.

Kui võlgnik on tarbija, kes on sõlminud teiega lepingu eesmärgil, mida ei saa lugeda seotuks tema majandus- või kutsetegevusega, saavad arestimismääruse teha ainult selle liikmesriigi kohtud, kus on võlgniku alaline elu- või asukoht.

Kui olete juba saanud kohtuotsuse või kohtuliku kokkuleppe, millega kohustatakse võlgnikku teie nõuet tasuma, kuulub arestimismääruse tegemise pädevus selle liikmesriigi kohtutele, kus kohtuotsus tehti või kohtulik kokkulepe heaks kiideti või sõlmiti.

Kui olete juba saanud ametliku dokumendi, kuulub selles dokumendis kindlaks määratud nõude kohta arestimismääruse tegemine selle liikmesriigi sel otstarbel määratud kohtute pädevusse, kus nimetatud dokument koostati.

Kui olete kindlaks teinud, millises liikmesriigis peate oma nõude esitama, leiate arestimismääruse tegemiseks pädevate kohtute nimed ja aadressid Euroopa e-õiguskeskkonna portaali veebisaidilt aadressil https://e-justice.europa.eu/content_european_account_preservation_order-379-et.do. Lisaks leiate Euroopa e-õiguskeskkonna portaalist teavet arestimismääruse menetluse kohtukulude tasumise kohta asjaomases liikmesriigis.

1. Kohus, kellele taotlus esitatakse 1.1. Nimi: 1.2. Aadress 1.2.1. Tänav ja maja number/nimekast: 1.2.2. Linn või asula ja sihtnumber: 1.2.3. Liikmesriik (märkida riigikood):

2. Võlausaldaja

Arestimismäärust on võimalik taotleda üksnes juhul, kui teie elu- või asukoht on liikmesriigis, kelle suhtes kohaldatakse määrust (EL) nr 655/2014. Praegu ei kohaldata seda Taani ja Ühendkuningriigi suhtes.

Märkige siia lahtrisse enda kui võlausaldaja ning esindaja olemasolu korral ka oma esindaja andmed. Teie esindamine advokaadi või muu juristi poolt ei ole kohustuslik.

Mõnes riigis ei pruugi nimekastinumbri (kui seda kasutatakse) esitamine aadressina olla piisav ja seetõttu peaksite lisama tänava nime ja maja numbri koos sihtnumbriga.

2. Võlausaldaja andmed 2.1. Perekonnanimi, eesnimi (eesnimed)/äriühingu või organisatsiooni nimi: 2.2. Aadress 2.2.1. Tänav ja maja number/nimekast: 2.2.2. Linn või asula ja sihtnumber: 2.2.3. Liikmesriik (märkida riigikood): 2.3. Telefon: (*) 2.4. Faks: (*) 2.5. E-posti aadress (kui on): 2.6. Esindaja olemasolu korral võlausaldaja esindaja nimi ja kontaktandmed 2.6.1. Perekonnanimi ja eesnimi (eesnimed): 2.6.2. Aadress 2.6.2.1. Tänav ja maja number/nimekast: 2.6.2.2. Linn või asula ja sihtnumber: 2.6.2.3. Riik (kui tegemist on liikmesriigiga, märkida riigikood): 2.6.3. E-posti aadress (kui on): 2.7. Kui võlausaldaja on füüsiline isik: 2.7.1. Sünniaeg: 2.7.2. Isikutunnistuse või passi number (kui on kohaldatav ja olemas): 2.8. Kui võlausaldaja on juriidiline isik või muu üksus, kes saab liikmesriigi õiguse kohaselt kohtusse pöörduda või keda saab kohtusse kaevata: 2.8.1. Asutamis-, moodustamis- või registreerimiskoha riik (kui tegemist on liikmesriigiga, märkida riigikood): 2.8.2. Identifitseerimis- või registreerimisnumber; selle puudumise korral asutamise, moodustamise või registreerimise kuupäev ja koht:

3. Võlgnik

Märkige siia lahtrisse võlgniku ja (kui on teada) võlgniku esindaja andmed. Võlgniku esindamine advokaadi või muu juristi poolt ei ole kohustuslik.

Mõnes riigis ei pruugi nimekastinumbri (kui seda kasutatakse) esitamine aadressina olla piisav ja seetõttu peaksite lisama tänava nime ja maja numbri koos sihtnumbriga.

3. Võlgniku andmed 3.1. Perekonnanimi, eesnimi (eesnimed) (lisanimed, kui on teada)/äriühingu või organisatsiooni nimi: 3.2. Aadress 3.2.1. Tänav ja maja number/nimekast: 3.2.2. Linn või asula ja sihtnumber: 3.2.3. Riik (kui tegemist on liikmesriigiga, märkida riigikood): 3.3. Telefon: (*) 3.4. Faks: (*) 3.5. E-posti aadress (kui on): 3.6. Võlgniku esindaja nimi ja kontaktandmed (kui on olemas ja teada) 3.6.1. Perekonnanimi ja eesnimi (eesnimed): 3.6.2. Aadress 3.6.2.1. Tänav ja maja number/nimekast: 3.6.2.2. Linn või asula ja sihtnumber: 3.6.2.3. Riik (kui tegemist on liikmesriigiga, märkida riigikood): 3.6.3. E-posti aadress: 3.7. Kui võlgnik on füüsiline isik ja need andmed on kättesaadavad: 3.7.1. Sünniaeg: 3.7.2. Isikutunnistuse või passi number: 3.8. Kui võlgnik on juriidiline isik või muu üksus, kes saab liikmesriigi õiguse kohaselt kohtusse pöörduda või keda saab kohtusse kaevata: 3.8.1. Asutamis-, moodustamis- või registreerimiskoha riik (kui tegemist on liikmesriigiga, märkida riigikood): 3.8.2. Identifitseerimis- või registreerimisnumber; selle puudumise korral asutamise, moodustamise või registreerimise kuupäev ja koht:

4. Kohtuasja piiriülene olemus

Arestimismääruse menetlust saab kasutada ainult piiriülestes kohtuasjades. Määruse (EL) nr 655/2014 kohaldamisel käsitatakse artikli 3 alusel piiriülese asjana juhtumit, mille puhul arestimismäärusega arestitavat pangakontot või arestitavaid pangakontosid peetakse muus liikmesriigis kui: a) liikmesriik, kus asub kohus, kellele on esitatud arestimismääruse taotlus, või b) liikmesriik, kus on võlausaldaja alaline elu- või asukoht.

4. Kohtuasja piiriülene olemus 4.1. Liikmesriik, kus on võlausaldaja alaline elu- või asukoht (märkida riigikood): 4.2. Liikmesriik (riigid), kus peetakse pangakontot (kontosid) (märkida riigikood või -koodid): 4.3. Liikmesriik, kus asub kohus, kellele esitatakse arestimismääruse taotlus (märkida riigikood):

5. Kohtualluvus

Täitke käesolev jaotis üksnes juhul, kui te ei ole veel saanud kohtuotsust, kohtulikku kokkulepet või ametlikku dokumenti, millega kohustatakse võlgnikku teie nõuet tasuma. Kui olete mõne nimetatud dokumendi saanud, jätkake täitmist jaotisest 6.

Esitage käesolevas jaotises teave selle kohta, miks teie arvates on kohus, kellele te arestimismääruse taotluse esitate, pädev seda asja menetlema. Vastavalt jaotisele 1 on kohus pädev arestimismäärust tegema juhul, kui tal on õigus asja sisuliselt menetleda. Allpool on esitatud kohtu pädevuse võimalike aluste loetelu.

5. Millel põhineb teie arvates kohtu pädevus? ☐ võlgniku või mitme ühiselt vastutava võlgniku korral nende seast ühe võlgniku alaline elu- või asukoht ☐ vaidlusaluse kohustuse täitmise koht ☐ kahjuliku sündmuse toimumise koht ☐ poolte kokkuleppel valitud kohus ☐ ülalpeetava alaline elu- või asukoht ☐ filiaali, esinduse või muu üksuse tegevusest tuleneva nõude korral selle filiaali, esinduse või muu üksuse asukoht ☐ usaldusfondi alaline asukoht ☐ kui vaidlus on seotud nõudega maksta tasu veose või lasti päästmise eest, selle kohtu asukoht, mille alluvuses asjaomane veos või last arestiti või oleks võidud arestida ☐ kindlustusvõtja, kindlustatu või kindlustusküsimuses tulu saaja alaline elu- või asukoht ☐ tarbija alaline elukoht ☐ töötaja tavaline tööülesannete täitmise koht ☐ töötaja tööle võtnud ettevõtja asukoht ☐ kinnisvara asukoht ☐ muu Kirjeldage punktides 5.1 kuni 5.14 valitud kohtu pädevuse alust kinnitavaid olulisi asjaolusid: Kas olete juba algatanud võlgniku vastu sisulise kohtumenetluse? ☐ Jah. Märkige kohtu nimi ja aadress (tänav ja maja number/nimekast, linn või asula ja sihtnumber, liikmesriik) ning kui on teada, siis ka kohtu telefoninumber ja e-posti aadress ning kohtuasja number: ☐ Ei Arvestage, et kui taotlete arestimismäärust enne sisulise kohtumenetluse algatamist, siis on teil kohustus algatada selline menetlus ja esitada kohtule tõendid selle algatamise kohta 30 päeva jooksul alates taotluse esitamise kuupäevast või 14 päeva jooksul alates arestimismääruse tegemise kuupäevast sõltuvalt sellest, kumb neist on hilisem.

6. Võlgniku pangakonto andmed

Aja ja kulude kokkuhoidmiseks on oluline, et te esitaksite kõik teile teadaolevad andmed võlgniku pangakonto kohta. Kui te ei tea võlgniku pangakonto või -kontode numbrit, piisab ka võlgniku kontot või kontosid pidava panga nimest ja aadressist või panga tuvastamist võimaldavast numbrist, näiteks BIC. Kui te siiski teate võlgniku pangakonto või -kontode andmeid (näiteks kontonumber või IBAN), siis tuleks need esitada. See aitab vältida ohtu, et pank ei saa arestimismäärust täita, kuna ta ei suuda võlgniku kontot või kontosid kindlalt tuvastada. Kui saate esitada ainult võlgniku ühe pangakonto numbri, kuid soovite arestida ka võlgniku teisi kontosid samas pangas (näiteks teile on teada ainult võlgniku arvelduskonto number, kuid soovite arestida ka võlgniku säästukontod samas pangas), märgistage punktis 6.7 esitatud vastav ruut.

Kui te ei tea, millises pangas võlgnikul konto on, kuid teil on põhjust arvata, et võlgnikul on üks või mitu kontot teatud kindlas liikmesriigis, ning te olete juba saanud kohtuotsuse, kohtuliku kokkuleppe või ametliku dokumendi, millega kohustatakse võlgnikku teie nõuet tasuma, saate kohtult, kellele te arestimismääruse taotluse esitate, taotleda, et kohus küsiks konto asukohaks oleva liikmesriigi teabeasutusest teavet, mis võimaldab tuvastada panka ja võlgniku kontot või kontosid liikmesriigis. Sellisel juhul lugege jaotist 7, kus on esitatud täiendavat teavet sellise taotluse esitamise tingimuste kohta.

Kui te teate võlgniku ühe või mitme pangakonto andmeid, kuid teil on põhjust arvata, et võlgnikul on teatud kindlas liikmesriigis lisaks veel üks või mitu kontot, mille andmeid te ei tea, siis saate esitada – samas arestimiskorralduse taotluses – teile teadaolevate võlgniku pangakontode andmed (sellisel juhul täitke jaotis 6) ning ühtlasi esitada taotluse kindlas liikmesriigis asuvate teiste kontode kohta teabe saamiseks (sellisel juhul täitke lisaks jaotis 7).

Arvestage, et määrust (EL) nr 655/2014 ei kohaldata finantsinstrumente sisaldavate pangakontode arestimise suhtes (määruse artikli 4 punkt 3).

Kui taotlete rohkem kui ühes pangas asuvate kontode arestimist, esitage allpool andmed kõigi asjaomaste pankade kohta. Vormi paberil täitmise korral kasutage iga pangakonto jaoks eraldi lehte ja nummerdage lehed.

6. Võlgniku pangakonto andmed 6.1. Liikmesriik, kus kontot peetakse (märkida riigikood): 6.2. Panga tuvastamist võimaldav number, näiteks IBAN: või BIC: ja/või panga nimi ja aadress (tänav ja maja number/nimekast, linn või asula ja sihtnumber): 6.3. Panga telefoninumber (**): 6.4. Panga faks (**): 6.5. Panga e-posti aadress (kui on teada): 6.6. Arestitava konto (arestitavate kontode) number, kui on teada: 6.7. Kas arestida tuleks ka võlgniku muid kontosid samas pangas? ☐ Jah ☐ Ei 6.8. Muud teadaolevad andmed konto liigi kohta:

7. Kontot käsitleva teabe hankimise taotlus

Kui teil ei ole teada, millises pangas võlgnikul konto või kontod on, ja te ei tea kontonumbrit ning olete ühes liikmesriigis juba kätte saanud täidetava kohtuotsuse, kohtuliku kokkuleppe või ametliku dokumendi, millega kohustatakse võlgnikku teie nõuet tasuma, saate kohtu kaudu taotleda, et teie põhjendatud arvamuse kohaselt võlgniku konto või kontode asukohaks oleva liikmesriigi teabeasutus püüaks vajalikku teavet hankida.

Kontot käsitleva teabe hankimise taotluse saate esitada ainult nende kontode kohta, mida peetakse liikmesriigis, kelle suhtes kohaldatakse määrust (EL) nr 655/2014. Praegu ei kohaldata seda Taani ja Ühendkuningriigi suhtes.

Üldreeglina saab kontot käsitleva teabe hankimise taotluse esitada juhul, kui vastav kohtuotsus, kohtulik kokkulepe või ametlik dokument on juba täidetav.

Kui kohtuotsus, kohtulik kokkulepe või ametlik dokument ei ole veel täidetav, saab kontot käsitleva teabe hankimise taotluse esitada üksnes juhul, kui on täidetud mõned lisatingimused. Vastavalt määruse (EL) nr 655/2014 artikli 14 lõikele 1 on need tingimused järgmised: arestitav summa on vastavaid asjaolusid arvesse võttes suur ning võlausaldaja on esitanud piisavad tõendid, mille põhjal kohus saab veenduda, et sellist kontot käsitlevat teavet on vaja kiiresti saada, kuna on olemas oht, et ilma sellise teabeta on võlausaldaja poolt võlgniku suhtes algatatud nõude hilisem täitmine tõenäoliselt takistatud ja selle tulemusena võib võlausaldaja finantsseisund märkimisväärselt halveneda. Kui see kehtib teie kohta, tuleks sellekohane teave esitada punktis 10.2.

Kindlasti on oluline selgitada, mille põhjal te arvate, et võlgnikul on teatud kindlas liikmesriigis üks või mitu kontot, ning esitada kohtule kogu teile teadaolev asjakohane teave võlgniku ja arestitava konto või arestitavate kontode kohta. Arvestage, et sellele menetlusele võib kuluda mõnel määral aega ja teilt võidakse teabe eest tasu küsida.

Kui taotlete rohkem kui ühes liikmesriigis asuvate kontode arestimist, esitage allpool andmed kõigi asjaomaste liikmesriikide kohta (vormi paberil täitmise korral kasutage nummerdatud eraldi lehti).

7. Kontot käsitleva teabe hankimise taotlus ☐ Mul on kohtuotsus, kohtulik kokkulepe või ametlik dokument, mis kohustab võlgnikku minu nõuet tasuma, ning ma taotlen, et pangakonto asukohaks oleva liikmesriigi teabeasutus püüaks hankida panga (pankade) ja võlgniku konto(de) tuvastamiseks vajalikku teavet. 7.2. Liikmesriik, kus võlgniku konto(d) arvatavasti asub (asuvad) (märkida riigikood): 7.3. Selgitage, mille põhjal te arvate, et võlgnikul on selles liikmesriigis üks või mitu kontot (märgistage sobivad ruudud): ☐ Võlgniku alaline elukoht asub selles liikmesriigis. Esitage selle kohta üksikasjad. ☐ Võlgnik töötab selles liikmesriigis või tegeleb seal oma kutsealaga. Esitage selle kohta üksikasjad. ☐ Võlgnik omab selles liikmesriigis kinnisvara. Esitage selle kohta üksikasjad. ☐ Muu. Selgitage: 7.4. Kohtuotsus, kohtulik kokkulepe või ametlik dokument, millega võlgnikku kohustatakse minu nõuet tasuma, on täidetav: ☐ Jah ☐ Ei. Esitage punktis 10.2 lisateave, mis selgitab vajadust saada kontot käsitlevat teavet kiiresti.

8. Olemasolev kohtuotsus, kohtulik kokkulepe või ametliku dokument

Täitke käesolev jaotis üksnes juhul, kui olete juba saanud kohtuotsuse, kohtuliku kokkuleppe või ametliku dokumendi, millega kohustatakse võlgnikku teie nõuet tasuma. Muul juhul jätkake täitmist jaotisest 9.

Pange tähele, et punktis 8.8 märgitav summa peaks üldjuhul kattuma kohtuotsuses, kohtulikus kokkuleppes või ametlikus dokumendis nimetatud summaga. Ent kui võlgnik on osa võlast juba tasunud ja nõue esitatakse ainult jääksumma kohta, tuleks punkti 8.8 märkida see jääksumma, vajaduse korral koos intressiga. Kui võlgnik on osa võlast juba tasunud ja nõue esitatakse ainult jääksumma kohta, tuleks lisaks punktis 8.9.2.1 esitatud vastava ruudu märgistamisega näidata, kas te nõuate sisse ka võlgniku juba tasutud võla osalt tasumisele kuuluva tasumata intressi (sellisel juhul kasutage paberil täidetava vormi korral nummerdatud eraldi lehti, et esitada andmed võlgniku juba tasutud võla osalt nõutava intressi kohta (punkt 8.8.1)).

Lisage kohtuotsuse, kohtuliku kokkuleppe või ametliku dokumendi koopia, mis vastab selle autentsuse tuvastamiseks vajalikele tingimustele.

8. Andmed olemasoleva kohtuotsuse, kohtuliku kokkuleppe või ametliku dokumendi kohta 8.1. Kohtu/muu asutuse nimi: 8.2. Aadress 8.2.1. Tänav ja maja number/nimekast: 8.2.2. Linn või asula ja sihtnumber: 8.2.3. Liikmesriik (märkida riigikood): 8.3. Telefon (***): 8.4. Faks (***): 8.5. E-posti aadress (***): 8.6. Kohtuotsuse, kohtuliku kokkuleppe või ametliku juriidilise dokumendi kuupäev: (pp/kk/aaaa) 8.7. Kohtuotsuse, kohtuliku kokkuleppe või ametliku juriidilise dokumendiga välja mõistetud summa vääring: ☐ euro (EUR) ☐ Bulgaaria leev (BGN) ☐ Tšehhi kroon (CZK) ☐ Horvaatia kuna (HRK) ☐ Ungari forint (HUF) ☐ Poola zlott (PLN) ☐ Rumeenia leu (RON) ☐ Rootsi kroon (SEK) ☐ Muu (märkige ISO kood): 8.8. Summa: 8.8.1. Kohtuotsuse, kohtuliku kokkuleppe või ametliku juriidilise dokumendiga välja mõistetud põhisumma: 8.8.1.1. Vajaduse korral (1) märkige välja mõistetud põhisumma tasumata osa: 8.8.1.2. Vajaduse korral (1) märkige välja mõistetud põhisumma tasutud osa: 8.8.2. Võimalik intress: 8.8.2.1. Intress: 8.8.2.1.1. ☐ Ei ole määratud kohtuotsuses, kohtulikus kokkuleppes või ametlikus dokumendis 8.8.2.1.2. ☐ On määratud kohtuotsuses, kohtulikus kokkuleppes või ametlikus dokumendis järgmiselt: 8.8.2.1.2.1. Intressi arvestatakse alates: (kuupäev (pp/kk/aaaa) või sündmus) kuni (kuupäev (pp/kk/aaaa) või sündmus (2)) 8.8.2.1.2.2. ☐ Lõppsumma: või 8.8.2.1.2.3. ☐ Intressi arvutamise meetod (3) 8.8.2.1.2.3.1. ☐ Intressimäär: … % (märgistage sobiv ruut) ☐ päevas ☐ kuus ☐ aastas ☐ muus perioodis (täpsustage): 8.8.2.1.2.3.2. ☐ Intressimäär: … % üle viitemäära (Euroopa Keskpanga/riigi keskpanga viitemäär: …) (märgistage sobiv ruut) ☐ päevas ☐ kuus ☐ aastas ☐ muus perioodis (täpsustage): kehtib alates: (kuupäev (pp/kk/aaaa) või sündmus) 8.8.2.2. ☐ Seadusjärgne intress (kui seadusjärgset intressi kohaldatakse), mida arvestatakse vastavalt õigusaktile (märkige asjaomane õigusakt): 8.8.2.2.1. Intressi arvestatakse alates: (kuupäev (pp/kk/aaaa) või sündmus) kuni (kuupäev (pp/kk/aaaa) või sündmus (4)) 8.8.2.2.2. Intressi arvutamise meetod (5) 8.8.2.2.2.1. ☐ Intressimäär: … % 8.8.2.2.2.2. ☐ Intressimäär: … % üle viitemäära (Euroopa Keskpanga/riigi keskpanga viitemäär: …) kehtib alates: (kuupäev (pp/kk/aaaa) või sündmus) 8.8.2.2.2.2.1. ☐ Vastava poolaasta esimene kuupäev, millal võlgnik on maksmisega hilinenud 8.8.2.2.2.2.2. ☐ Muu sündmus (täpsustage) 8.8.2.3. ☐ Intressi kapitaliseerimine (kui intressi kapitaliseerimist kohaldatakse; täpsustage): 8.8.3. Kohtuotsuse, kohtuliku kokkuleppe või ametliku dokumendi saamise kulud juhul, kui on kindlaks määratud, et nimetatud kulud peab kandma võlgnik: ☐ Ei ☐ Jah. Täpsustage kulu liik ja summa: ☐ kohtukulud: ☐ advokaaditasud: ☐ dokumentide kättetoimetamise kulud: ☐ muu. Selgitage: 8.8.3.1. Vääring: ☐ euro (EUR) ☐ Bulgaaria leev (BGN) ☐ Tšehhi kroon (CZK) ☐ Horvaatia kuna (HRK) ☐ Ungari forint (HUF) ☐ Poola zlott (PLN) ☐ Rumeenia leu (RON) ☐ Rootsi kroon (SEK) ☐ Muu (märkige ISO kood): 8.9. Kinnitan, et kohtuotsus, kohtulik kokkulepe või ametlik dokument: 8.9.1. ☐ ei ole veel võlgniku poolt täidetud 8.9.2. ☐ on võlgniku poolt ainult osaliselt täidetud ja praeguseks tasumata summa on märgitud punktis 8.8 (sellisel juhul täitke ka allolev punkt 8.9.2.1). 8.9.2.1. Kui võlgnik on osa võlast juba tasunud ja nõue esitatakse ainult jääksumma kohta, siis kas nõuate ka juba tasutud võla osalt tasumisele kuuluvat tasumata intressi: ☐ Ei, ma ei nõua võlgniku juba tasutud võla osalt intressi. ☐ Jah, ma nõuan ka võlgniku juba tasutud võla osalt tasumisele kuuluvat intressi. Sellisel juhul kasutage paberil täidetava vormi korral nummerdatud lisalehti, et esitada andmed võlgniku juba tasutud võla osalt nõutava intressi kohta (punkt 8.8.1).

9. Nõude summa ja alused (ei täideta, kui on täidetud jaotis 8)

Kui te ei ole veel saanud kohtuotsust, kohtulikku kokkulepet või ametlikku dokumenti, millega võlgnikku kohustatakse teie nõuet tasuma, on võimalik arestimismäärust teha üksnes juhul, kui te esitate piisavalt tõendatud asjakohased faktid, mis võimaldavad kohtul veenduda, et teie nõue võlgniku vastu taotletava arestimismääruse summa ulatuses tõenäoliselt rahuldatakse (määruse (EL) nr 655/2014 artikli 7 lõige 2). Esitage tõendite loetelu käesoleva vormi jaotises 12.

Kui taotlete arestimismääruse tegemist nõude põhisummast väiksemas summas, näiteks juhul, kui olete saanud oma nõude kohta juba mõne muu tagatise, peaksite punktis 9.1 märkima selle väiksem summa (koos vajaduse korral sellelt arvestatud intressiga).

9. Nõude summa ja alused 9.1. Nõude põhisumma: 9.2. Kas intressinõue esitatakse? ☐ Ei ☐ Jah Kui jah, siis kas intress on: ☐ lepingujärgne intress (sellisel juhul jätkake punktist 9.2.1) ☐ seadusejärgne intress (sellisel juhul jätkake punktist 9.2.2) 9.2.1. Kui intress on lepingujärgne, siis: (1) intressimäär on: ☐ … % (märgistage sobiv ruut) ☐ päevas ☐ kuus ☐ aastas ☐ muus perioodis (täpsustage): ☐ … % üle viitemäära (Euroopa Keskpanga/riigi keskpanga viitemäär: …) (märgistage sobiv ruut) ☐ päevas ☐ kuus ☐ aastas ☐ muus perioodis (täpsustage): ☐ muu. Täpsustage: (2) intressi arvestatakse alates (kuupäev (pp/kk/aaaa)) 9.2.2. Kui intress on seadusejärgne, siis intressi arvestatakse alates (kuupäev (pp/kk/aaaa)) vastavalt õigusaktile (märkige asjaomane õigusakt): 9.3. Leppetrahvide summa: 9.4. Vääring: ☐ euro (EUR) ☐ Bulgaaria leev (BGN) ☐ Tšehhi kroon (CZK) ☐ Horvaatia kuna (HRK) ☐ Ungari forint (HUF) ☐ Poola zlott (PLN) ☐ Rumeenia leu (RON) ☐ Rootsi kroon (SEK) ☐ Muu (märkige ISO kood): 9.5. Kirjeldage olulisi asjaolusid, millega võlgniku suhtes esitatavat nõuet (sh vajadusel intressinõuet) põhjendatakse:

10. Arestimismääruse taotlemise põhjused

Arestimismäärus tehakse üksnes juhul, kui te esitate olulised asjaolud, mis kinnitavad, et teie nõue vajab kiiresti kohtulikku kaitset ning et ilma arestimismääruseta võib olemasoleva või tulevase kohtuotsuse või muu täitedokumendi täitmine olla takistatud või oluliselt keerukam, kuna eksisteerib reaalne oht, et ajaks, millal te saate algatada olemasoleva või tulevase kohtuotsuse või muu täitedokumendi täitmise, on võlgnik arestitaval pangakontol või arestitavatel pangakontodel hoitava vara kaotanud, peitnud või hävitanud või on vara võõrandanud kas selle tegelikust väärtusest odavamalt või ebatavalises ulatuses või ebatavalise tegevuse kaudu (määruse (EL) nr 655/2014 põhjendus 14 koos artikliga 7).

10. Arestimismääruse taotlemise põhjused 10.1. Selgitage, miks esineb pakiline vajadus arestimismääruse järele ja kuidas avaldub reaalne oht, et ilma arestimismääruseta oleks teie poolt võlgniku vastu esitatud nõude hilisem täitmine takistatud või oluliselt keerukam (määruse (EL) nr 655/2014 artikli 7 lõige 1): 10.2. Kui esitatakse kontot käsitleva teabe hankimise taotlus (jaotis 7) ning kohtuotsus, kohtulik kokkulepe või ametlik dokument ei ole veel täidetav ja arestitav summa on vastavaid asjaolusid arvesse võttes suur, siis selgitage, miks esineb oht, et ilma selle kontot käsitleva teabeta on teie poolt võlgniku suhtes esitatud nõude hilisem täitmine tõenäoliselt takistatud ja selle tulemusena võib teie finantsseisund märkimisväärselt halveneda (määruse (EL) nr 655/2014 artikli 14 lõige 1):

11. Tagatis

Täitke käesolev jaotis juhul, kui te ei ole veel saanud kohtuotsust, kohtulikku kokkulepet või ametlikku dokumenti, millega kohustatakse võlgnikku teie nõuet tasuma, ning teil on põhjust taotleda tagatisenõudest vabastamist.

Arvestage, et juhul, kui võlausaldaja ei ole veel saanud kohtuotsust, kohtulikku kokkulepet või ametlikku dokumenti, nõuab kohus enne arestimismääruse tegemist, et võlausaldaja esitaks tagatise summas, mis on piisav, et vältida menetluse kuritarvitamist ning tagada võlgnikule arestimismäärusest tuleneva mis tahes kahju hüvitamine. Kohus võib erandkorras tagatisenõudest loobuda, kui ta leiab, et tagatise pakkumine ei ole konkreetse juhtumi asjaolusid arvesse võttes asjakohane (määruse (EL) nr 655/2014 artikli 12 lõige 1).

Kui võlausaldaja on kohtuotsuse, kohtuliku kokkuleppe või ametliku dokumendi juba saanud, võib kohus enne arestimismääruse tegemist nõuda, et võlausaldaja esitaks tagatise juhul, kui ta leiab, et see on konkreetse juhtumi asjaolusid arvesse võttes vajalik ja asjakohane, näiteks kuna kohtuotsus ei ole veel täidetav või on läbivaatamisel oleva apellatsioonkaebuse tõttu ainult esialgselt täidetav (määruse (EL) nr 655/2014 artikli 12 lõige 2).

11. Tagatisenõudest vabastamise põhjused Kui leiate, et teid tuleks vastavalt määruse (EL) nr 655/2014 artikli 12 lõikele 1 tagatisenõudest vabastada, esitage selle põhjused:

12. Tõendid

Loetlege käesolevas jaotises kõik esitatud tõendid, mis toetavad arestimismääruse taotlust.

Teil tuleb esitada piisavad tõendid, mille põhjal taotluse adressaadiks olev kohus saab veenduda, et arestimismääruse vormis kaitsemeetme võtmiseks on pakiline vajadus, kuna on reaalne oht, et ilma sellise meetmeta oleks teie poolt võlgniku vastu esitatud nõude hilisem täitmine takistatud või oluliselt keerukam (määruse (EL) nr 655/2014 artikli 7 lõige 1.

Samuti peaksite arvestama, et kui te ei ole veel saanud kohtuotsust, kohtulikku kokkulepet või ametlikku dokumenti, millega kohustatakse võlgnikku teie nõuet tasuma, peate vastavalt määruse (EL) nr 655/2014 artikli 7 lõikele 2 lisaks esitama piisavad tõendid, mille põhjal kohus saab veenduda, et teie nõue võlgniku vastu tõenäoliselt rahuldatakse (vt käesoleva vormi jaotis 9).

12. Tõendite loetelu Esitage loetelu kõigist arestimismääruse taotlust toetavatest tõenditest, kaasa arvatud tõenditest, mis tõendavad teie nõuet võlgniku vastu (kui te ei ole veel saanud kohtuotsust, kohtulikku kokkulepet või ametlikku dokumenti, millega kohustatakse võlgnikku teie nõuet tasuma) ja pakilist vajadust arestimismääruse järele:

13. Muud kohtud, kellele on esitatud kaitsemeetmete taotlus

Avaldage selles jaotises teave selle kohta, kas olete taotlenud või saanud siseriikliku õiguse alusel kaitsemeetmeid, millel on arestimismäärusega samaväärne mõju. Vastavalt määruse (EL) nr 655/2014 artiklile 16 on teil kohustus teatada kohtule, kellele te arestimismääruse taotluse esitate, kas te saate arestimismääruse tegemise menetluse käigus hiljem samaväärse riikliku määruse.

13. Andmed saadud või taotletud riiklike kaitsemeetmete kohta 13.1. Kas olete taotlenud sama võlgniku ja sama nõude suhtes samaväärse riikliku määruse tegemist? ☐ Ei ☐ Jah. Esitage punktides 13.2–13.6 teave vastava taotluse ja selle menetlemise seisu kohta. 13.2. Kohtu või muu asutuse nimi: 13.3. Kohtu või muu asutuse aadress 13.3.1. Tänav ja maja number/nimekast: 13.3.2. Linn või asula ja sihtnumber: 13.3.3. Liikmesriik (märkida riigikood): 13.4. Taotluse viitenumber: 13.5. Kas olete riikliku määruse juba saanud? ☐ Jah. Märkige, millises ulatuses seda on täidetud: ☐ Ei 13.6. Kas teie taotlus on tagasi lükatud kui vastuvõetamatu või põhjendamatu? ☐ Jah. Esitage selle kohta üksikasjad: ☐ Ei

14. Võlausaldaja pangakonto

Siia võite märkida oma pangakonto, mida võlgnik võib kasutada nõude vabatahtlikuks tasumiseks (määruse (EL) nr 655/2014 artikli 8 lõike 2 punkt n).

14. Võlausaldaja pangakonto andmed 14.1. Võlausaldaja pangakonto number: 14.2. Panga nimi ja aadress (tänav ja maja number/nimekast, linn või asula ja sihtnumber, riik (liikmesriigi korral märkida riigikood)):

15. Kuupäev ja allkiri

Kirjutage viimasele lehele selgelt oma nimi, allkiri ja taotluse kuupäev.

☐ Taotlen, et kohus teeks minu taotluse alusel võlgniku suhtes arestimismääruse. ☐ Kinnitan, et taotluses esitatud teave on mulle teadaolevalt tõene ja täielik ning olen teadlik sellest, et mis tahes tahtlikul valede või puudulike andmete esitamisel võivad olla õiguslikud tagajärjed selle liikmesriigi õiguse alusel, kus taotlus esitatakse, või kaasneb sellega vastutus vastavalt määruse (EL) nr 655/2014 artiklile 13. ☐ Taotlen võlgniku kontot käsitleva teabe hankimist (märgistage see ruut üksnes juhul, kui taotlete kontot käsitleva teabe hankimist ja olete seetõttu täitnud vormi jaotise 7). Kui on lisatud lisalehti, märkige lehekülgede koguarv ja nummerdage kõik lehed: Koht: Kuupäev: (pp/kk/aaaa) Nimi, allkiri ja/või pitser:

(*) Ei ole kohustuslik.

(**) Ei ole kohustuslik.

(***) Ei ole kohustuslik.

(1) Täidetakse juhul, kui võlgnik on osa võlast juba tasunud ja nõue esitatakse ainult jääksumma kohta ning võlausaldaja nõuab ka juba tasutud võla osalt tasumisele kuuluvat tasumata intressi.

(2) Mitme ajavahemiku korral lisage teave iga ajavahemiku kohta.

(3) Kui eri ajavahemikel kehtivad erinevad intressimäärad, siis paberil vormi täitmise korral kasutage nummerdatud lisalehti.

(4) Mitme ajavahemiku korral lisage teave iga ajavahemiku kohta.

(5) Kui eri ajavahemikel kehtivad erinevad intressimäärad, siis paberil vormi täitmise korral kasutage nummerdatud lisalehti.